Απόστολος Δασκαλάκης

Ο Απόστολος Δασκαλάκης (1903-1982), του Βασιλείου, ήταν Έλληνας πανεπιστημιακός, ιστορικός συγγραφέας και υπουργός. 

Βιογραφία
Γεννήθηκε στο Γύθειο (Νιοχώρι) στις 24 Σεπτεμβρίου 1903 και σπούδασε νομικά και φιλολογία στο Πανεπιστήμιο Αθηνών.Ελληνικόν Who's Who 1965, Εκδοτικός οργανισμός Ελληνικών Who's Who,   σελ. 124 Συνέχισε τις σπουδές του στη Γαλλία (Σορβόνη, Παρίσι) λαμβάνοντας δίπλωμα Ανωτάτων Σπουδών Ιστορίας και Γεωγραφίας.Άρθρο του Θάνου Δασκαλάκη στην εφημερίδα "Ο Φάρος της Λακωνίας" φ. 461, 25-2-1983.

Εργάστηκε ως ανταποκριτής στον αθηναϊκό και ελληνοαμερικανικό Τύπο. Βιογραφία  στο mani.org.

Συνελήφθη και φυλακίστηκε από τους Ναζί για υποκίνηση αντιστασιακής δράσης κατά την περίοδο της Κατοχής.

Από το 1943 ως το 1944 διετέλεσε γενικός διευθυντής του υπουργείου Παιδείας στην εξόριστη ελληνική κυβέρνηση στο Κάιρο, με καθήκοντα υπουργού.Λυμπεράτος Α., Βαλκανικές αναγνώσεις του 1921, εκδόσεις Μέλισσα, σελ. 180 Ίδρυσε πολλά ελληνικά σχολεία στην Αίγυπτο και στην Παλαιστίνη.

Ήταν καθηγητής της Μεσαιωνικής και Νεωτέρας Ιστορίας στο Πανεπιστήμιο Αθηνών. Από το 1953 ως το 1954 ήταν πρύτανης του Πανεπιστημίου Αθηνών.

Υπήρξε σφοδρός αντικομμουνιστής και γι' αυτό το λόγο είχε ασκήσει σφοδρή κριτική στο έργο του Βούλγαρου ιστορικού Νικολάι Τοντόροφ.

Πέθανε σε ηλικία 79 ετών την 1η Δεκεμβρίου 1982 και κηδεύτηκε την μεθεπομένη από τον Μητροπολιτικό Ναό Αθηνών. Ήταν παντρεμένος με την Ελένη Βρανίκα και απέκτησαν δύο κόρες.

Επιλεγμένα έργα
"Ιστορία της Νεωτέρας Ελλάδος"
"Κοραής και Καποδίστριας"
"Αλέξανδρος ο Μέγας και ο Ελληνισμός"

Παραπομπές

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιστορικοί του 20ού αιώνα
Κατηγορία:Έλληνες υπουργοί Παιδείας
Κατηγορία:Έλληνες πολιτικοί του 20ού αιώνα